stanford-oval/wikipedia huggingface dataset:
ปลาอมไข่ครีบยาว

| ปลาอมไข่ครีบยาว |
| --- | --- |

สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Apogonidae
สกุล:: Pterapogon Koumans, 1933
สปีชีส์:: P.   kauderni
ชื่อทวินาม
Pterapogon  kauderni Koumans, 1933

ปลาอมไข่ครีบยาว (อังกฤษ: Banggai cardinalfish, Longfin cardinalfish, Kaudern's cardinal; ชื่อวิทยาศาสตร์: Pterapogon kauderni) เป็นปลาทะเลขนาดเล็กชนิดหนึ่ง อยู่ในวงศ์ปลาอมไข่ (Apogonidae) ถือเป็นเพียงชนิดเดียวเท่านั้นที่อยู่ในสกุล Pterapogon
มีครีบหลังแบ่งออกเป็น 2 ส่วนจากกันชัดเจนและมีครีบที่ยาวมาก มีก้านครีบแข็ง 8 ก้าน ก้านครีบอ่อน 14 ก้าน ครีบก้นมีก้านครีบแข็ง 2 ก้าน และก้านครีบอ่อน 13 ก้าน ครีบหางยาวเป็นรูปส้อมชัดเจน ลำตัวมีสีขาวเงิน มีแถบสีดำพาดขวางผ่านลำตัว 3 แถบ คือ ที่ตา, ที่ครีบหลังอันที่ 1 และครีบหลังอันที่ 2 มีแถบดำตามความยาวของครีบหลัง ครีบก้น และครีบหางทั้งด้านบนและด้านล่าง มีจุดสีขาวกระจายทั่วลำตัวและครีบต่าง ๆ ยกเว้นครีบอก ที่มีลักษณะโปร่งแสง การเกิดจุดสีขาวของปลานี้จะแตกต่างกันไปเป็นเอกลักษณะเฉพาะตัว
จัดเป็นปลาขนาดเล็กมีขนาดความยาวเต็มที่ 8 เซนติเมตร ขนาดโดยเฉลี่ยทั่วไป คือ 4-5 เซนติเมตร
เป็นปลาที่อยู่รวมกันเป็นฝูงตั้งแต่ไม่กี่ตัวจนถึงหลายร้อยตัวในแนวปะการังร่วมกับสิ่งมีชีวิตอย่างอื่น ปลาในวัยรุ่นมักหลบซ่อนอยู่ตามหญ้าทะเล, สาหร่าย, เม่นทะเล, ดาวขนนก, ปะการัง, ปะการังอ่อน โดยใช้เป็นที่ซ่อนภัยจากผู้ล่า อาศัยอยู่ในความลึกตั้งแต่ 0.5-6 เมตร แต่มักพบในความลึกประมาณ 1.5-2.5 เมตร ออกหากินในเวลากลางวัน โดยกินสัตว์น้ำขนาดเล็กเป็นอาหาร เช่น แพลงก์ตอน, ครัสเตเชียนขนาดเล็ก เป็นต้น
พบกระจายพันธุ์อยู่ทั่วไปในทะเลแถบอินโด-แปซิฟิก แต่ไม่พบในน่านน้ำไทย แต่จะพบชุกชุมที่เกาะบังไก ประเทศอินโดนีเซีย
ปลาอมไข่ครีบยาว เป็นปลาที่แพร่ขยายพันธุ์ได้ง่ายและไวมาก โดยการสำรวจเมื่อปี ค.ศ. 2005 พบมีประชากรอยู่ประมาณ 2.4 ล้านตัว แต่ถูกจับไปเลี้ยงเป็นปลาสวยงามถึงปีละ 700,000-900,000 ตัวต่อปี โดยอายุขัยโดยเฉลี่ยอยู่ได้ราว 2.5 ปี โดยพบที่อายุยืนสูงสุดถึง 4-5 ปี
เป็นปลาที่ปัจจุบันเพาะขยายพันธุ์ได้แล้วในที่เลี้ยง โดยปลาตัวผู้จะอมใข่และกระทั่งลูกปลาฟักเป็นตัว และพัฒนากลายมาเป็นลูกปลา ซึ่งพ่อปลาจะดูแลลูกปลาจนกว่าจะเติบโตอย่างแข็งแรงที่จะเอาตัวรอด จึงปล่อยไป แต่ปลาที่มีขายกันในตลาดปลาสวยงามส่วนใหญ่ ยังเป็นปลาที่จับมาจากแหล่งน้ำในธรรมชาติ
แหล่งข้อมูลอื่น

ข้อมูลที่เกี่ยวข้องกับ Pterapogon kauderni ที่วิกิสปีชีส์
Kaudern's Cardinal (Pterapogon kauderni) (อังกฤษ)
ปลาอะโรวานาแอฟริกา

| ปลาอะโรวานาแอฟริกา |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Osteoglossiformes
วงศ์:: Osteoglossidae
สกุล:: Heterotis Rüppell, 1828
สปีชีส์:: H.  niloticus
ชื่อทวินาม
Heterotis niloticus (Cuvier, 1829)

ชื่อพ้อง
 Clupisudis niloticus (Cuvier, 1829)
Heterotis niloticus
ปลาอะโรวานาแอฟริกา หรือ ปลาตะพัดแอฟริกา (อังกฤษ: African arowana, Nile arowana, African bonytongue; ชื่อวิทยาศาสตร์: Heterotis niloticus) เป็นปลาน้ำจืดในในวงศ์ปลาตะพัด(Osteoglossidae) วงศ์ย่อยปลาอะราไพม่า (Heterotidinae) ซึ่งมีเพียงชนิดเดียวในสกุล Heterotis นี้ )
ปลาอะโรวานาแอฟริกา มีลักษณะส่วนหัวค่อนข้างกลมหนาและสั้น ตาโต ปากเล็ก ริมฝีปากหนา ไม่มีหนวด ลำตัวกลมและแบนข้างที่หาง สีลำตัวสีน้ำตาลอมเขียวและดำ โดยสีสันนี้สามารถแปรเปลี่ยนไปตามสภาพแวดล้อม บริเวณส่วนท้องซีดจาง ครีบและหางค่อนข้างเล็กและสีเดียวกับลำตัว เกล็ดมีขนาดเล็ก เกล็ดตามเส้นข้างลำตัวมี 32–38 เกล็ด โดยเส้นข้างลำตัวเริ่มจากจุดเหนือแผ่นปิดเหงือกไปจรดที่จุดกึ่งกลางของโคนหาง ขนาดโตเต็มที่ได้ถึง 1 เมตร
อีกทั้งยังกินอาหารได้ทั้งพืชและสัตว์ และยังสามารถกินแพลงก์ตอนเป็นอาหารได้อีกด้วย โดยการผ่านการกรองที่ช่องเหงือก โดยจะหากินทุกระดับน้ำ อีกทั้งยังสามารถฮุบอากาศหายใจโดยตรงได้ด้วย แพร่พันธุ์ด้วยการสานรัง โดยพ่อแม่ปลาจะคาบไม้น้ำประเภทกกมาวางซ้อนสานกันเป็นวงกลมคล้ายตะกร้าลอยอยู่ผิวน้ำ เส้นผ่าศูนย์กลางประมาณ 4 ฟุต ไข่ใช้เวลาฟักเป็นตัว 2 วัน ไข่มีเส้นผ่าศูนย์กลางประมาณ 2.5 มิลลิเมตร
แพร่กระจายอยู่บริเวณแม่น้ำไนล์ในแอฟริกาตะวันออก, แอฟริกาเหนือและแอฟริกาตะวันตก แถบประเทศอียิปต์, เซเนกัล, ซาอีร์ เป็นต้น เป็นปลาที่ชาวพื้นเมืองใช้เป็นอาหาร และนิยมเลี้ยงเป็นปลาสวยงาม แม้จะไม่มีสีสันสวยงามเลยก็ตาม ซึ่งในสถานที่เลี้ยง ปลาอะโรวานาแอฟริกาไม่มีนิสัยก้าวร้าวเหมือนปลาชนิดอื่น ๆ ในวงศ์เดียวกัน
แหล่งข้อมูลอื่น

รูปและข้อมูลปลาตะพัดแอฟริกา
ข้อมูลที่เกี่ยวข้องกับ Heterotis ที่วิกิสปีชีส์
ปลายแขน

| ปลายแขน หรือ แขนท่อนปลาย  (Forearm) |
| --- | --- |
รยางค์บนในตำแหน่งคว่ำมือ (pronation) ปลายแขนเป็นส่วนของรยางค์บนระหว่างข้อศอกและข้อมือ
รายละเอียด
ตัวระบุ
ภาษาละติน: antebrachium
MeSH: D005542
TA98: A01.1.00.024
TA2: 146
FMA: 9663
อภิธานศัพท์กายวิภาคศาสตร์[แก้ไขบนวิกิสนเทศ]
ปลายแขน หรือ แขนท่อนปลาย (อังกฤษ: Forearm) เป็นโครงสร้างส่วนหนึ่งของรยางค์บน (upper limb) อยู่ระหว่างข้อศอกและข้อมือ ซึ่งจะต่างจากแขนหรือต้นแขน (arm หรือ upper arm) ที่ในทางกายวิภาคจะนับจากหัวไหล่ลงมาถึงแค่ข้อศอก
ปลายแขนของมนุษย์

ปลายแขนประกอบด้วยกระดูกยาว 2 ชิ้น คือ กระดูกเรเดียส (radius) และกระดูกอัลนา (ulna) ประกอบกันเป็นข้อต่อเรดิโออัลนา (radioulnar joint) โดยมีเอ็นเยื่อระหว่างกระดูก (interosseous membrane) เชื่อมระหว่างกระดูกสองชิ้นนี้ ปลายแขนจะปกคลุมด้วยผิวหนัง โดยพื้นผิวส่วนหน้ามักมีขนน้อยกว่าพื้นผิวส่วนหลัง
ปลายแขนประกอบด้วยกล้ามเนื้อจำนวนมากมายในกลุ่มกล้ามเนื้องอนิ้ว (flexors) และกล้ามเนื้อเหยียดนิ้ว (extensors) , กล้ามเนื้องอข้อศอก (กล้ามเนื้อเบรคิโอเรเดียลิส (brachioradialis)) , และกลุ่มกล้ามเนื้อคว่ำมือ (pronators) และหงายมือ (supinators) ในภาพตัดขวางของปลายแขนอาจแบ่งพื้นที่ของปลายแขนออกเป็น 2 ส่วน ได้แก่ พื้นที่ด้านหลังปลายแขน (posterior compartment) ซึ่งมีกล้ามเนื้อกลุ่มเหยียดมือซึ่งเลี้ยงโดยเส้นประสาทเรเดียล (radial nerve) และพื้นที่ด้านหน้าปลายแขน (anterior compartment) ซึ่งมีกล้ามเนื้อกลุ่มงอมือซึ่งส่วนใหญ่เลี้ยงโดยเส้นประสาทมีเดียน (median nerve) และยังมีเส้นประสาทอัลนา (ulnar nerve) ซึ่งวิ่งไปตามความยาวของปลายแขน
หลอดเลือดแดงเรเดียล (radial artery) และหลอดเลือดแดงอัลนา (ulnar artery) และแขนงต่างๆ ของมันให้เลือดไปเลี้ยงปลายแขน หลอดเลือดเหล่านี้มักจะวิ่งไปบนด้านหน้าของกระดูกเรเดียสและอัลนาลงไปตลอดปลายแขน หลอดเลือดดำชั้นผิวหลักๆ ของปลายแขนได้แก่หลอดเลือดดำเซฟาลิค (cephalic vein) , หลอดเลือดดำกลางปลายแขน (median antebrachial vein) , และหลอดเลือดดำเบซิลิค (basilic vein) หลอดเลือดดำเหล่านี้สามารถนำมาใส่หลอดคา (cannularisation) หรือใช้เจาะเลือด (venipuncture) แต่แพทย์มักจะใช้การเจาะเลือดจากหลอดเลือดดำในแอ่งแขนพับ (cubital fossa) มากกว่า
กายวิภาคศาสตร์ > กระดูก

กระดูกเรเดียส (radius)
กระดูกอัลนา (ulna)
กายวิภาคศาสตร์ > ข้อต่อ

ส่วนต้นของปลายแขน (proximal to forearm)
ข้อศอก (elbow)
ในปลายแขน (in the forearm)
ข้อต่อเรดิโออัลนาส่วนต้น (proximal radioulnar joint)
ข้อต่อเรดิโออัลนาส่วนปลาย (distal radioulnar joint)
ส่วนปลายของปลายแขน (distal to forearm)
ข้อมือ (wrist)
กายวิภาคศาสตร์ > กล้ามเนื้อ

| 0 | 1 | 2 | 3 | 4 |
| --- | --- | --- | --- | --- |
| พื้นที่ | ชั้น | กล้ามเนื้อ | E/I | เส้นประสาท  |
| ด้านหน้า | ตื้น | กล้ามเนื้อเฟลกเซอร์ คาร์ไพ เรเดียลิส flexor carpi radialis (FCR)  | E | มีเดียน   |
| ด้านหน้า | ตื้น | กล้ามเนื้อปาล์มาริส ลองกัส palmaris longus (PL)  | E | มีเดียน   |
| ด้านหน้า | ตื้น | กล้ามเนื้อเฟลกเซอร์ คาร์ไพ อัลนาริส flexor carpi ulnaris (FCU)  | E | อัลนา   |
| ด้านหน้า | ตื้น | กล้ามเนื้อโปรเนเตอร์ เทเรส pronator teres (PT)  | I | มีเดียน   |
| ด้านหน้า | ตื้น (หรือกลาง) | กล้ามเนื้อเฟลกเซอร์ ดิจิทอรุม ซุเปอร์ฟิเชียลิส flexor digitorum superficialis (FDS)  | E | มีเดียน   |
| ด้านหน้า | ลึก | กล้ามเนื้อเฟลกเซอร์ ดิจิทอรุม โปรฟันดัส flexor digitorum profundus (FDP)  | E | อัลนา + มีเดียน   |
| ด้านหน้า | ลึก | กล้ามเนื้อเฟลกเซอร์ พอลิซิส ลองกัส flexor pollicis longus (FPL)  | E | มีเดียน   |
| ด้านหน้า | ลึก | กล้ามเนื้อโปรเนเตอร์ ควอดราตัส pronator quadratus (PQ)  | I | มีเดียน   |
| ด้านหลัง | (ดูด้านล่าง) | กล้ามเนื้อเบรคิโอเรเดียลิส brachioradialis | I | เรเดียล   |
| ด้านหลัง | ตื้น | กล้ามเนื้อเอกซ์เทนเซอร์ คาร์ไพ เรเดียลิส ลองกัส extensor carpi radialis longus (ECRL)  | E | เรเดียล   |
| ด้านหลัง | ตื้น | กล้ามเนื้อเอกซ์เทนเซอร์ คาร์ไพ เรเดียลิส เบรวิส extensor carpi radialis brevis (ECRB)  | E | เรเดียล   |
| ด้านหลัง | กลาง | กล้ามเนื้อเอกซ์เทนเซอร์ ดิจิทอรุม extensor digitorum (ED)  | E | เรเดียล   |
| ด้านหลัง | กลาง | กล้ามเนื้อเอกซ์เทนเซอร์ ดิจิไต มินิไม extensor digiti minimi (EDM)  | E | เรเดียล   |
| ด้านหลัง | ตื้น | กล้ามเนื้อเอกซ์เทนเซอร์ คาร์ไพ อัลนาริส extensor carpi ulnaris (ECU)  | E | เรเดียล   |
| ด้านหลัง | ลึก | กล้ามเนื้อแอบดักเตอร์ พอลิซิส ลองกัส abductor pollicis longus (APL)  | E | เรเดียล   |
| ด้านหลัง | ลึก | กล้ามเนื้อเอกซ์เทนเซอร์ พอลิซิส เบรวิส extensor pollicis brevis (EPB)  | E | เรเดียล   |
| ด้านหลัง | ลึก | กล้ามเนื้อเอกซ์เทนเซอร์ พอลิซิส ลองกัส extensor pollicis longus (EPL)  | E | เรเดียล   |
| ด้านหลัง | ลึก | กล้ามเนื้อเอกซ์เทนเซอร์ อินดิซิส extensor indicis (EI)  | E | เรเดียล   |
| ด้านหลัง | ลึก | กล้ามเนื้อสุพิเนเตอร์ supinator | I | เรเดียล   |
| ด้านหลัง | ลึก | กล้ามเนื้อแอนโคเนียส anconeus | I | เรเดียล |
กายวิภาคศาสตร์ > เส้นประสาท

เส้นประสาทมีเดียน (Median nerve) - เส้นประสาทหลักของพื้นที่ด้านหน้า (PT, FCR, PL, FDS).
เส้นประสาทแอนทีเรียร์อินเตอร์ออสเซียส (anterior interosseous nerve) (เลี้ยง FPL, ด้านนอก 1/2 ของ FDP, PQ).
เส้นประสาทเรเดียล (Radial nerve) - เลี้ยงกล้ามเนื้อของพื้นที่ด้านหลัง (ECRL, ECRB).
แขนงชั้นตื้นของเส้นประสาทเรเดียล (Superficial branch of radial nerve)
แขนงชั้นลึกของเส้นประสาทเรเดียล (Deep branch of radial nerve) , กลายเป็นเส้นประสาทโพสทีเรียร์อินเตอร์ออสเซียส (posterior interosseous nerve) และเลี้ยงกล้ามเนื้อของพื้นที่ด้านหลัง (ED, EDM, ECU, APL, EPB, EPL, EI).
เส้นประสาทอัลนา (Ulnar nerve) - เลี้ยงกล้ามเนื้อด้านใกล้กลางบางมัด (FCU, ด้านใกล้กลาง 1/2 ของ FDP).
กายวิภาคศาสตร์ > หลอดเลือด

หลอดเลือดแดงต้นแขน (brachial artery)
หลอดเลือดแดงเรเดียล (radial artery)
หลอดเลือดแดงเรเดียลรีเคอร์เรนท์ (radial recurrent artery)
หลอดเลือดแดงอัลนา (ulnar artery)
หลอดเลือดแดงพัลโมนารี (pulmonary artery)
หลอดเลือดแดงแอนทีเรียร์อัลนารีเคอร์เรนท์ (anterior ulnar recurrent artery) และ หลอดเลือดแดงโพสทีเรียร์อัลนารีเคอร์เรนท์ (posterior ulnar recurrent artery)
หลอดเลือดแดงคอมมอนอินเตอร์ออสเซียส (common interosseous artery)
หลอดเลือดแดงโพสทีเรียร์อินเตอร์ออสเซียส (posterior interosseous artery)
หลอดเลือดแดงแอนทีเรียร์อินเตอร์ออสเซียส (anterior interosseous artery)
กายวิภาคศาสตร์ > โครงสร้างอื่นๆ

เอ็นเยื่อระหว่างกระดูกของปลายแขน (interosseous membrane of the forearm)
เอ็นแอนนูลาร์ (annular ligament)
ภาพอื่นๆ

กล้ามเนื้อชั้นตื้นของปลายแขน
กล้ามเนื้อชั้นลึกของปลายแขน
ภาพตัดขวางผ่านตรงกลางของปลายแขน
แหล่งข้อมูลอื่น

Forearm fractures เก็บถาวร 2011-08-09 ที่ เวย์แบ็กแมชชีน
ปลาอ้ายอ้าว

| ปลาอ้ายอ้าว |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
วงศ์ย่อย:: Danioninae
สกุล:: Luciosoma Bleeker, 1822

ชนิด
 ดูในเนื้อหา
ปลาอ้ายอ้าว หรือ ปลาซิวอ้าว หรือ ปลาซิวควาย (อังกฤษ: Apollo sharks) ชื่อสกุลของปลาน้ำจืดจำพวกหนึ่ง ใช้ชื่อสกุลว่า Luciosoma (/ลิว-ซิ-โอ-โซ-มา/)
มีลักษณะโดยรวม คือ มีลำตัวเพรียวยาวคล้ายแท่งดินสอ ไม่มีเข็มก้านครีบแรก มีก้านครีบอ่อน 7 ก้าน ก้านครีบก้นมี 6 ก้านครีบ ปากกว้างโดยที่มุมปากยื่นยาวไปจนอยู่ในระดับใต้ตา ครีบหลังอยู่ในส่วนครึ่งหลังของลำตัว  มีจุดเด่นคือ มีลายแถบสีดำข้างลำตัว ซึ่งแตกต่างออกไปตามชนิด ขนาดโดยเฉลี่ย โตเต็มที่ประมาณ 25-30 เซนติเมตร
เป็นปลาที่มีพฤติกรรมอยู่รวมกันเป็นฝูงบริเวณผิวน้ำ กินอาหารโดยล่าปลาและสัตว์น้ำขนาดเล็กเป็นอาหาร รวมถึงแมลงด้วย  พบกระจายพันธุ์ในประเทศไทย, ลาว, กัมพูชา จนถึงเกาะบอร์เนียวและเกาะชวา
พบด้วยกันทั้งหมด 5 ชนิด ได้แก่
Luciosoma bleekeri (Steindachner, 1878)–เป็นชนิดที่พบได้บ่อยที่สุด
Luciosoma pellegrinii Popta, 1905
Luciosoma setigerum (Valenciennes, 1842)
Luciosoma spilopleura Bleeker, 1855
Luciosoma trinema (Bleeker, 1852)
นิยมบริโภคกันเป็นปลาที่ใช้บริโภคในท้องถิ่น และเลี้ยงเป็นปลาสวยงาม
แหล่งข้อมูลอื่น

ข้อมูลที่เกี่ยวข้องกับ Luciosoma ที่วิกิสปีชีส์
ปลาหางไหม้

| ปลาหางไหม้ |
| --- | --- |

ปลาฉลามหางไหม้ชนิด B. melanopterus เป็นชนิดที่พบในประเทศอินโดนีเซีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Balantiocheilos Bleeker, 1860

ชนิดต้นแบบ
Barbus melanopterus Bleeker, 1851
ชนิด
 2 ชนิด ดูในเนื้อหา
ชื่อพ้อง
 Balantiocheilus Bleeker, 1860
ปลาหางไหม้ หรือที่นิยมเรียกกันว่า ปลาฉลามหางไหม้ (อังกฤษ: Bala shark, Burn tail shark, Silver shark, Black tailed shark) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า  Balantiocheilos  (/บา-แลน-ทิ-โอ-ไคล-ออส/)
มีรูปร่างคล้ายปลาตามิน (Amblyrhynchichthys truncatus) มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ก้านครีบแข็งก้านสุดท้ายของครีบหลังมีขนาดใหญ่ และมีขอบจักเป็นฟันเลื่อย จะงอยปากแหลม มีเยื่อไขมันเป็นวุ้นรอบนัยน์ตา ครีบท้องมีก้านครีบแขนงทั้งหมด 9 ก้าน ไม่มีหนวด มีลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหางสีส้มแดงหรือสีเหลืองอมขาว และมีขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
การจำแนก

ปัจจุบันจำแนกได้ 2 ชนิด (จากเดิมมีเพียงชนิดเดียว)
Balantiocheilos ambusticauda Ng & Kottelat, 2007
Balantiocheilos melanopterus (Bleeker, 1851)
แหล่งข้อมูลอื่น

ข้อมูลที่เกี่ยวข้องกับ Balantiocheilos ที่วิกิสปีชีส์
ปลาหิน

| ปลาหิน |
| --- | --- |

ชนิด S. verrucosa

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Scorpaeniformes
วงศ์:: Synanceiidae
สกุล:: Synanceia Bloch & Schneider, 1801

ชนิด
 ดูในเนื้อหา
ชื่อพ้อง
 	Synanceja Bloch & Schneider, 1801
ปลาหิน (อังกฤษ: Stonefishes) เป็นสกุลของปลาทะเลในสกุล Synanceia ในวงศ์ปลาหิน (Synanceiidae) อันดับปลาแมงป่อง (Scorpaeniformes)
มีรูปร่างโดยรวม คือ ลำตัวป้อมเกือบกลม หัวขนาดใหญ่ส่วนหัวมีหนามจำนวนมาก สีลำตัวคล้ำมีลายเลอะ ทำให้แลดูคล้ายก้อนหิน ลำตัวสากและมีหนามเล็ก ๆ  หนังหนาและเป็นปุ่ม เกล็ดละเอียด บางชนิดไม่มีเกล็ด ครีบหลังยาว ครีบอกกว้าง มีก้านครีบแข็งขนาดใหญ่ที่ครีบหลัง ครีบอก และครีบท้อง ก้านครีบแข็งมีลักษณะเป็นหนาม ซึ่งก้านครีบนี้มีพิษร้ายแรงมาก โดยต่อมพิษของก้านครีบแข็งอยู่ใต้ชั้นผิวโดยอยู่รอบส่วนกลาง ส่วนปลายของก้านหนามหุ้มห่อด้วยเนื้อเยื่อ  พิษจะถูกปล่อยออกเมื่อเยื่อหุ้มหนามฉีกขาด อันตรายเกิดจากการไปสัมผัสถูกก้านครีบแข็งบริเวณต่าง ๆ และหนามบริเวณหัว เนื่องจากปลาหินชอบอยู่นิ่ง ๆ ทำให้ดูคล้ายก้อนหิน อันเป็นที่มาของชื่อสามัญ หากไปสัมผัสหรือเหยียบได้ พิษมีความรุนแรงมากเมื่อถูกตำหรือบาดจะปวดและบวมทันที ความเจ็บปวดอาจอยู่นานหลายชั่วโมงหรือหลายวัน ในกรณีที่รับพิษจำนวนมากหรือแพ้ ผู้ได้รับพิษอาจมีอาการคอแห้ง ปวดเมื่อยตามข้อต่าง ๆ ซึม เพ้อ ไม่ได้สติ จนกระทั่งเสียชีวิตได้ในที่สุด โดยปลาหินถือว่าเป็นปลาจำพวกหนึ่งที่มีพิษร้ายแรงที่สุดในโลก
ปลาหิน เป็นปลาที่หากินอยู่ตามพื้นทะเล โดยกบดานอยู่กับพื้นนิ่ง ๆ เพื่อรอฮุบเหยื่อซึ่งเป็นอาหารไปทั้งคำ กระจายพันธุ์อยู่ทั่วไปในภาคพื้นอินโด-แปซิฟิก โดยอาจพบได้ในแหล่งน้ำกร่อย เช่น ปากแม่น้ำ หรือตามชายหาดเมื่อน้ำลด
การจำแนก

แบ่งออกได้เป็น 6 ชนิด
Synanceia alula Eschmeyer & Rama-Rao, 1973
Synanceia horrida (Linnaeus, 1766) (ปลากะรังหัวโขน)
Synanceia nana Eschmeyer & Rama-Rao, 1973	  (ปลาหินทะเลแดง)
Synanceia platyrhyncha Bleeker, 1874
Synanceia verrucosa Bloch & Schneider, 1801 (ปลาหินออสเตรเลีย)
แหล่งข้อมูลอื่น

ข้อมูลที่เกี่ยวข้องกับ Synanceia ที่วิกิสปีชีส์
ปลาเก๋าแดง

| ปลาเก๋าแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Serranidae
สกุล:: Epinephelus
สปีชีส์:: E.  fasciatus
ชื่อทวินาม
Epinephelus fasciatus Forsskål, 1775

ปลาเก๋าแดง (อังกฤษ: Blacktip grouper, Red-banded grouper; ชื่อวิทยาศาสตร์: Epinephelus fasciatus) ปลาทะเลชนิดหนึ่ง ในวงศ์ปลากะรัง (Serranidae)
มีรูปร่างค่อนข้างยาวเรียว แบนข้าง หัวโต จะงอยปากสั้น นัยน์ตาโต ปากกว้างและเฉียงขึ้นเล็กน้อย ฟันซึ่งมีอยู่ตรงขากรรไกรบนและล่างมีลักษณะเป็นเขี้ยวยาวและคม ครีบหลังยาว ส่วนที่เป็นก้านครีบแข็งยาวกว่าส่วนที่เป็นก้านครีบฝอย ส่วนหน้าของครีบก้นมีก้านแข็งเป็นหนามแหลม ครีบหางมนกลม
มีจุดเด่น คือ มีทั้งสีแดงสด, สีชมพูอ่อน และน้ำตาลปนแดง ขึ้นอยู่สภาพแวดล้อมและขนาดของปลา ข้างตัวมีแถบสีแดงปนน้ำตาล 5 แถบ ขอบครีบหลังที่เป็นก้านครีบแข็งมีสีแดงปนน้ำตาล เกล็ดเล็กละเอียด
มีขนาดตั้งแต่ 15-40 เซนติเมตร พบกระจายพันธุ์ตามแนวปะการังและกองหินใต้น้ำ ตั้งแต่แอฟริกาใต้, ทะเลแดง จนถึงทะเลอันดามัน, อ่าวไทย, คาบสมุทรเกาหลี และออสเตรเลีย
เป็นปลาที่มีรสชาติดี นิยมใช้ในการบริโภค
แหล่งข้อมูลอื่น

รูปและข้อมูลเพิ่มเติม
ข้อมูลที่เกี่ยวข้องกับ Epinephelus fasciatus ที่วิกิสปีชีส์
ปลาอีกอง

| ปลาอีกอง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Barbodes
สปีชีส์:: B.  lateristriga
ชื่อทวินาม
Barbodes lateristriga (Valenciennes, 1842)

ชื่อพ้อง
 Barbus lateristriga Valenciennes, 1842   Puntius lateristriga (Valenciennes, 1842)   Systomus lateristriga (Valenciennes, 1842) 
ปลาอีกอง หรือ ปลาที-บาร์บ หรือ ปลาโสร่ง (อังกฤษ: T-barb, Spanner barb; ชื่อวิทยาศาสตร์: Barbodes lateristriga) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae) มีรูปร่างคล้ายปลาเสือข้างลาย (Puntigrus partipentazona) และปลาเสือสุมาตรา (P. tetrazona) ซึ่งเป็นปลาในวงศ์เดียวกัน  แต่ปลาอีกองมีรูปร่างป้อมสั้นกว่า มีสีลำตัวขาวอมเหลืองหรือชมพู มีแถบสีดำในแนวตั้ง 2 แถบดูแลคล้ายตัวที (T) ในภาษาอังกฤษ แถบแรกอยู่ใกล้ช่องเปิดเหงือกและอีกแถบอยู่บริเวณฐานครีบหลัง ลำตัวตอนท้ายจะมีแถบสีดำในแนวนอนยาวไปถึงโคนครีบหาง มีจุดสีดำเป็นวงกลมขนาด 2 จุดอยู่บริเวณเหนือฐานครีบก้น  ครีบทุกครีบมีสีส้มปนแดง ยกเว้นครีบอกมีสีเหลือง
ขนาดโตเต็มที่ประมาณ 10 เซนติเมตร แต่พบใหญ่ที่สุดถึง 20 เซนติเมตร แต่ที่พบโดยเฉลี่ยยาวประมาณ 5 เซนติเมตร  พบกระจายพันธุ์ในเขตต้นน้ำลำธารหรือน้ำตกบนภูเขา ในประเทศไทยพบได้ในภาคใต้ตั้งแต่ จังหวัดตรัง เป็นต้นไป และพบเรื่อยไปจนถึงมาเลเซีย, สิงคโปร์และอินโดนีเซีย
นิยมเลี้ยงเป็นปลาตู้สวยงาม ร่วมกับปลาชนิดอื่นที่มีความใกล้เคียงกัน เช่น ปลาเสือข้างลาย และปลาเสือสุมาตรา หรือปลามะไฟ (Pethia stoliczkana) เป็นต้น
แหล่งข้อมูลอื่น

รูปและข้อมูลปลาอีกอง[ลิงก์เสีย]
ข้อมูลที่เกี่ยวข้องกับ Barbodes lateristriga ที่วิกิสปีชีส์
ปลาอินทรีจุด

| ปลาอินทรีจุด |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Scombriformes Scombriformes
วงศ์:: วงศ์ปลาอินทรี Scombridae
สกุล:: ปลาอินทรี Scomberomorus (Bloch & Schneider, 1801)
สปีชีส์:: Scomberomorus guttatus
ชื่อทวินาม
Scomberomorus guttatus (Bloch & Schneider, 1801)

ชื่อพ้อง
 Cybium crookewitii Bleeker, 1851  Cybium guttatum, (Bloch & Schneider 1801)  Cybium interruptum Cuvier 1832  Cybium kuhlii, Cuvier 1832  Indocybium guttatum, (Bloch & Schneider 1801)  Scomber guttatus, Bloch & Schneider 1801  Scomber leopardus, Shaw 1803  Scomberomorus crookewiti, (Bleeker 1851)  Scomberomorus guttatum, (Bloch & Schneider 1801)  Scomberomorus interruptus, (Cuvier 1832)  Scomberomorus kuhlii, (Cuvier 1832)  Scomberomous guttatum, (Bloch & Schneider 1801)
ปลาอินทรีจุด หรือ ปลาอินทรีดอก หรือ ปลาอินทรีข้าวตอก (อังกฤษ: Indo-Pacific king mackerel, Spotted seerfish; ชื่อวิทยาศาสตร์: Scomberomorus guttatus) ปลาทะเลชนิดหนึ่ง จำพวกปลาอินทรี ในวงศ์ปลาอินทรี หรือปลาทูน่า (Scombridae)
ตารางแสดงปริมาณการประมงปลาอินทรีจุดเป็นตัน ตั้งแต่ปี ค.ศ. 1950 ถึง ค.ศ. 2009 ตามข้อมูลขององค์การอาหารและเกษตรแห่งสหประชาชาติ (FAO)
เนื้อปลาอินทรีจุดหั่นทอด หรือ "เบกาฮื้อ"
จัดเป็นปลาอินทรีขนาดเล็กกว่าปลาอินทรีชนิดอื่น นับเป็นปลาอินทรีอีกชนิดหนึ่งที่พบได้ในประเทศไทย นอกจากปลาอินทรีบั้ง (S. commerson)  มีรูปร่างลำตัวค่อนข้างกลม และเรียวยาว ด้านข้างลำตัวครึ่งบนมีแต้มด้วยจุดสีดำหรือสีเทาคล้ายลายข้าวตอก ส่วนปากมีมุมปากยาว ปากอ้าได้กว้าง จะงอยปากแหลม ภายในปากมีฟันแหลมคม ครีบหลังแบ่งเป็น 2 ส่วน ก้านครีบด้านหน้าเป็นก้านครีบแข็ง ส่วนก้านครีบหลังมีลักษณะเหมือนกับก้านครีบก้นที่ประกอบด้วยก้านครีบอ่อน และถัดมาจะเป็นครีบฝอย ส่วนครีบหูหรือครีบอกมีขนาดเล็ก ครีบท้องมีขนาดเล็กสุด ครีบหางมีขนาดใหญ่ ลักษณะครีบเว้าลึก เป็นรูปวงเดือย มักอยู่รวมกันเป็นฝูง ว่ายน้ำรวดเร็ว ลำตัวยาวประมาณ 40-55 เซนติเมตร
นิยมนำมาปรุงอาหารต่าง ๆ และแปรรูปเป็นปลาเค็มหรือหั่นเป็นชิ้นทอด ที่ภาษาแต้จิ๋วเรียก "เบกาฮื้อ" (จีน:  土魠魚) รวมถึงตกเป็นเกมกีฬา
แหล่งข้อมูลอื่น

"Scomberomorus guttatus". ระบบข้อมูลการจำแนกพันธุ์แบบบูรณาการ. สืบค้นเมื่อ 30 January 2006.
Froese, Rainer and Pauly, Daniel, eds. (2005). "Scomberomorus guttatus" in FishBase. 10 2005 version.
| --- | --- |
การแยกแยะหน่วยอนุกรมวิธาน:  Wikidata: Q311236  Wikispecies: Scomberomorus guttatus  ADW: Scomberomorus_guttatus  BioLib: 149472  BOLD: 78600  FishBase: 123  Fossilworks: 352553  GBIF: 2374233  iNaturalist: 188362  IRMNG: 10940030  ITIS: 172442  IUCN: 170311  NCBI: 99343  WoRMS: 219716
ปลาอินทรีบั้ง

| ปลาอินทรีบั้ง |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)(ทั่วโลก)
 ไม่มั่นคง  (IUCN 3.1)(อ่าวเปอร์เซีย)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Scombriformes Scombriformes
วงศ์:: วงศ์ปลาอินทรี Scombridae
สกุล:: ปลาอินทรี Scomberomorus (Lacépède, 1800)
สปีชีส์:: Scomberomorus commerson
ชื่อทวินาม
Scomberomorus commerson (Lacépède, 1800)


ชื่อพ้อง
 Scomber commerson Lacepède, 1800  Scomber maculosus Shaw, 1803  Cybium konam Bleeker, 1851  Cybium multifasciatum Kishinouye, 1915
ปลาอินทรีบั้ง (อังกฤษ: Narrow-barred Spanish mackerel; ชื่อวิทยาศาสตร์: Scomberomorus commerson) ปลาทะเลชนิดหนึ่ง จำพวกปลาอินทรี ในวงศ์ปลาอินทรี หรือปลาทูน่า (Scombridae) พบได้กว้างในเอเชียตะวันออกเฉียงใต้ แต่ไปไกลทางตะวันตกสุดถึงชายฝั่งแอฟริกาตะวันออกและตะวันออกกลาง และริมชายฝั่งตอนเหนือของมหาวมุทรอินเดีย และทางตะวันออกสุดถึงมหาสมุทรแปซิฟิกตะวันตกเฉียงใต้
มีรูปร่างคล้ายกับปลาอินทรีชนิดอื่น หรือปลาอินทรีจุด (S. guttatus) ซึ่งเป็นปลาอินทรีอีกชนิดหนึ่งที่พบได้ในเขตน่านน้ำประเทศไทย แต่มีลำตัวค่อนข้างกลมและหนากว่า ด้านข้างลำตัวจะมีแถบสีดำหรือเทาเข้มเป็นบั้ง ๆ ขวางลำตัวเริ่มจากแนวฐานครีบหูหรือครีบอกเรื่อยออกไปเกือบจรดโคนครีบหาง จะเห็นบั้งได้ชัดตรงบริเวณแนวเส้นข้างตัว ปลาอินทรีบั้งตัวโตจะมีบั้งมากกว่าตัวเล็ก  กินปลาและสัตว์น้ำที่อาศัยอยู่ตามผิวน้ำเป็นอาหาร เช่น ปลากะตัก, ปลาหลังเขียว และหมึก ขนาดที่พบทั่วไปมักมีความยาว 30-70 เซนติเมตร ขนาดใหญ่ที่สุดยาวถึง 1 เมตร  (พบใหญ่ที่สุด 2 เมตร น้ำหนัก 70 กิโลกรัม ที่ออสเตรเลีย
)
ตารางแสดงปริมาณเป็นตันของการประมงปลาอินทรีบั้งตั้งแต่ปี ค.ศ. 1950 ถึง ค.ศ. 2009 ตามข้อมูลขององค์การอาหารและเกษตรแห่งสหประชาชาติ (FAO)
เป็นปลาเศรษฐกิจที่สำคัญชนิดหนึ่ง นิยมใช้ปรุงอาหาร ปรุงสุด และทำปลาเค็ม ชาวจีนเรียกว่าปลาเค็มที่ทำจากปลาอินทรีบั้งว่า "ปลาเบกา" หรือ "เบกาฮื้อ" (จีน: 土魠魚) 
ในภาษาแต้จิ๋ว อีกทั้งเป็นปลาอีกชนิดหนึ่งที่นิยมตกกันเป็นเกมกีฬา
แหล่งข้อมูลอื่น

Fisheries Western Australia - Spanish Mackerel
แม่แบบ:Sealifephotos
| --- | --- |
การแยกแยะหน่วยอนุกรมวิธาน:  Wikidata: Q1521298  Wikispecies: Scomberomorus commerson  ADW: Scomberomorus_commerson  ARKive: scomberomorus-commerson  BOLD: 18721  FishBase: 121  Fossilworks: 352551  GBIF: 2374255  iNaturalist: 132369  IRMNG: 10836262  ITIS: 172441  IUCN: 170316  NCBI: 218798  Plazi: 70F8DD3C-C4F8-6AEC-D5AB-9736172A4EB1  WoRMS: 127024
ปลาเก๋าเสือ

| ปลาเก๋าเสือ |
| --- | --- |

ภาพวาดปลาเก๋าเสือ
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Serranidae
สกุล:: Epinephelus
สปีชีส์:: E.  fuscoguttatus
ชื่อทวินาม
Epinephelus fuscoguttatus (Forsskål, 1775)

ชื่อพ้อง
 Perca summana fuscoguttata Forsskål, 1775  Serranus fuscoguttatus (Forsskål, 1775)  Serranus horridus Valenciennes, 1828  Serranus taeniocheirus Valenciennes, 1830  Serranus lutra Valenciennes, 1832  Epinephelus lutra (Valenciennes, 1832)
ปลาเก๋าเสือ หรือ ปลากะรังลายน้ำตาล (อังกฤษ: Brown-marbled grouper, Tiger grouper; ชื่อวิทยาศาสตร์: Epinephelus fuscoguttatus)
เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae) มีลักษณะทั่วไปคล้ายกับปลากะรังทั่วไป สีพื้นลำตัวเป็นสีเหลืองน้ำตาล มีจุดสีน้ำตาลเข้ม ส่วนหัวและแผ่นปิดเหงือกมีจุดสีน้ำตาลขนาดเล็ก  ไปจนถึงครีบต่าง ๆ และครีบหาง
มีขนาดโตเต็มที่ประมาณ 120 เซนติเมตร แต่ขนาดโดยเฉลี่ยประมาณ 50 เซนติเมตร พบกระจายพันธุ์อย่างกว้างขวางตั้งแต่ทะเลแดงในแอฟริกาตะวันออก, อ่าวเปอร์เซีย, ซามัว, ทะเลญี่ปุ่น, นิวแคลิโดเนีย, อินโด-แปซิฟิก จนถึงออสเตรเลีย
เป็นปลาเศรษฐกิจชนิดหนึ่ง ที่มีการเพาะเลี้ยงอย่างปลากะรังชนิดอื่น ๆ โดยมีราคาขายตัวละ 400–600 บาท รวมถึงมีการผสมข้ามสายพันธุ์กับปลาหมอทะเล หรือปลาเก๋ายักษ์ (E.  lanceolatus) ซึ่งเป็นปลาในสกุลเดียวกันแต่ตัวใหญ่กว่า เพื่อให้ได้ปลาลูกผสมที่เรียกว่า  ปลาเก๋ามุกมังกร ที่เนื้อมีความนุ่มอร่อยกว่า และราคาถูกกว่า